CELEX: 
Language: fi
Date: 2020-06-17 00:00:00
Title: KOMISSION DELEGOITU ASETUS (EU) …/…, delegoidun asetuksen (EU) 2017/40 muuttamisesta koulujakelujärjestelmän täytäntöönpanon arvioinnin osalta

EUROOPAN
                     KOMISSIO
                                            Bryssel 17.6.2020
                                            C(2020) 3909 final
               KOMISSION DELEGOITU ASETUS (EU) …/…,
                              annettu 17.6.2020,
   delegoidun asetuksen (EU) 2017/40 muuttamisesta koulujakelujärjestelmän
                      täytäntöönpanon arvioinnin osalta
FI                                                                         FI
 ---pagebreak---                                             PERUSTELUT
   1.       DELEGOIDUN SÄÄDÖKSEN TAUSTA
   Asetuksella (EU) N:o 1308/2013 perustettuun EU:n kouluhedelmä-, vihannes- ja
   maitojärjestelmään osallistuvien jäsenvaltioiden on arvioitava järjestelmän täytäntöönpanoa.
   Tässä delegoidussa säädöksessä vahvistetaan niiden tietojen luonne ja tyyppi, jotka
   jäsenvaltioiden on toimitettava arviointikertomuksissaan, jotta voidaan arvioida
   koulujakelujärjestelmän tehokkuutta suhteessa sen tavoitteisiin lisätä tiettyjen
   maataloustuotteiden kulutusta lasten keskuudessa ja valistaa heitä terveellisistä
   ruokailutottumuksista.
   Sen tavoitteena on parantaa 1. maaliskuuta 2023 mennessä toimitettavien jäsenvaltioiden
   arviointikertomusten laatua ja helpottaa niiden arviointia komissiossa ja tulosten
   konsolidointia EU:n tasolla.
   2.       SÄÄDÖKSEN HYVÄKSYMISTÄ EDELTÄNEET KUULEMISET
   Komissio kuuli jäsenvaltioiden asiantuntijoita            maatalousmarkkinoita     käsittelevässä
   asiantuntijaryhmässä (eläintuotteiden sektori).
   Ennen tämän delegoidun säädöksen valmistelua komissio esitti 20. syyskuuta 2018 pidetyssä
   asiantuntijaryhmän kokouksessa ei-sitovat ohjeet jäsenvaltioiden avustamiseksi
   koulujakelujärjestelmän arvioinnissa. Näihin arviointiohjeisiin sisältyi 1) määritelmiä ja
   esimerkkejä yhteisen näkemyksen muodostamiseksi vaatimuksista, 2) yhteisiä
   arviointikysymyksiä ja vastaavia indikaattoreita sekä 3) arviointikertomuksen pääpiirteet.
   Komissio keskusteli delegoidun säädöksen luonnoksesta kyseisten arviointiohjeiden pohjalta
   asiantuntijaryhmän kokouksissa 12. joulukuuta 2019 ja 20. helmikuuta 2020.
   Aina kun asiantuntijaryhmä kutsuttiin koolle, komissio toimitti delegoidun säädöksen
   luonnoksen Euroopan parlamentille ja neuvostolle.
   Delegoidun       asetuksen       luonnos     julkaistiin    Euroopan       komission      ”Kerro
   mielipiteesi” -portaalissa 26. maaliskuuta – 23. huhtikuuta 2020 kansalaisten ja sidosryhmien
   näkemysten keräämiseksi. Yksi sidosryhmä, eurooppalainen kasvipohjaisten elintarvikkeiden
   yhdistys (European Plant-based Food Association, Belgia), toimitti palautteen, jossa
   kannatettiin      maitotuotteiden        kasvipohjaisten       vaihtoehtojen      sisällyttämistä
   koulujakelujärjestelmään. Tämä menee säädöksen soveltamisalan ulkopuolelle.
   3.       DELEGOIDUN SÄÄDÖKSEN OIKEUDELLINEN SISÄLTÖ
   Tällä delegoidulla säädöksellä muutetaan komission delegoidun asetuksen (EU) 2017/40
   seurantaa ja arviointia koskevaa 9 artiklaa.
   Uudessa kohdassa täsmennetään niiden tietojen luonne ja tyyppi, jotka jäsenvaltioiden on
   toimitettava arviointikertomuksissaan, ja annetaan jäsenvaltioille, jotka panevat järjestelmän
   täytäntöön alueellisella tasolla, mahdollisuus toimittaa vastaava määrä arviointikertomuksia.
FI                                                 1                                                 FI
 ---pagebreak---    Komission     täytäntöönpanoasetusta       (EU)    2017/39     muutetaan    samanaikaisesti
   täytäntöönpanosäädöksellä jäsenvaltioiden arviointikertomusten yhtenäistä muotoa ja sisältöä
   koskevien yksityiskohtaisten erityissääntöjen vahvistamiseksi.
FI                                                2                                             FI
 ---pagebreak---                           KOMISSION DELEGOITU ASETUS (EU) …/…,
                                             annettu 17.6.2020,
           delegoidun asetuksen (EU) 2017/40 muuttamisesta koulujakelujärjestelmän
                                   täytäntöönpanon arvioinnin osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten
   (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007
   kumoamisesta 17 päivänä joulukuuta 2013 annetun Euroopan parlamentin ja neuvoston
   asetuksen (EU) N:o 1308/20131 ja erityisesti sen 24 artiklan 2 kohdan b alakohdan ja 223
   artiklan 2 kohdan a alakohdan,
   sekä katsoo seuraavaa:
   (1)     Komission delegoidun asetuksen (EU) 2017/402 9 artiklan 2 kohdan mukaan
           jäsenvaltioiden on arvioitava koulujakelujärjestelmänsä täytäntöönpanon tehokkuutta
           suhteessa järjestelmän tavoitteisiin lisätä tiettyjen maataloustuotteiden kulutusta lasten
           keskuudessa ja valistaa heitä terveellisistä ruokailutottumuksista. Unionin tuen käytön
           avoimuuden ja vastuuvelvollisuuden edistämiseksi olisi täsmennettävä niiden tietojen
           luonne ja tyyppi, jotka jäsenvaltioiden on ilmoitettava komissiolle
           arviointikertomuksissaan.
   (2)     Sen vuoksi delegoitua asetusta (EU) 2017/40 olisi muutettava,
   ON HYVÄKSYNYT TÄMÄN ASETUKSEN:
                                                   1 artikla
   Muutetaan delegoidun asetuksen (EU) 2017/40 9 artikla seuraavasti:
   (1)       korvataan 2 kohta seuraavasti:
             ”2. Jäsenvaltioiden on arvioitava koulujakelujärjestelmän täytäntöönpanon
             tehokkuutta suhteessa järjestelmän tavoitteisiin lisätä hedelmien, vihannesten,
             maidon ja maitotuotteiden kulutusta lasten keskuudessa ja valistaa heitä terveellisistä
             ruokailutottumuksista. Arvioinnin tulokset on toimitettava komissiolle
             arviointikertomuksessa. Jäsenvaltio, joka panee koulujakelujärjestelmän täytäntöön
             alueellisella     tasolla,    voi      halutessaan       toimittaa     vastaavan       määrän
             arviointikertomuksia.”;
   (2)       korvataan 5 kohdan ensimmäisen alakohdan johdantokappale seuraavasti:
   1
           EUVL L 347, 20.12.2013, s. 671.
   2
           Komission delegoitu asetus (EU) 2017/40, annettu 3 päivänä marraskuuta 2016, Euroopan parlamentin
           ja neuvoston asetuksen (EU) N:o 1308/2013 täydentämisestä hedelmien ja vihannesten, banaanien ja
           maidon toimittamiseen oppilaitoksille myönnettävän unionin tuen osalta sekä komission delegoidun
           asetuksen (EU) N:o 907/2014 muuttamisesta (EUVL L 5, 10.1.2017, s. 11).
FI                                                     3                                                     FI
 ---pagebreak---             ”Jollei jäsenvaltio toimita komissiolle arviointikertomusta tai arviointikertomuksia,
            jo(t)ka sisältää/sisältävät tämän artiklan 2 kohdassa tarkoitetun arvioinnin tulokset,
            täytäntöönpanoasetuksen (EU) 2017/39 8 artiklan 2 kohdassa tarkoitetun määräajan
            kuluessa, seuraavaa lopullista tukimäärää alennetaan seuraavasti:”.
                                               2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan
   unionin virallisessa lehdessä.
   Tämä asetus on kaikilta osiltaan velvoittava, ja sitä sovelletaan sellaisenaan kaikissa
   jäsenvaltioissa.
   Tehty Brysselissä 17.6.2020
                                                Komission puolesta
                                                Puheenjohtaja
                                                Ursula VON DER LEYEN
FI                                                 4                                               FI